Diari Oficial de la Generalitat Valenciana


Sumari del DOGV 5767, del 21-05-2008 (2008/6235)

ORDE de 2 de maig de 2008, de la Conselleria de Presidència, per la qual s'aprova modificar la classificació del lloc de vicesecretaria de l'Ajuntament de Riba-roja de Túria.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5767

Data del DOGV
:   21-05-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/6235


Data del document
:   02-05-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Riba-roja de Túria
    * administració local
    * professió administrativa

ORDE de 2 de maig de 2008, de la Conselleria de Presidència, per la qual s'aprova modificar la classificació del lloc de vicesecretaria de l'Ajuntament de Riba-roja de Túria. [2008/6235]  
El Ple de l'Ajuntament de Riba-roja de Túria, en la sessió del dia 3 de març de 2008, va acordar modificar la plantilla de personal i la relació de llocs de treball en relació amb el lloc de col·laboració de secretaria, que passa a denominar-se vicesecretaria, per al qual es proposa la classificació en classe segona, i es reserva la seua provisió a funcionari de caràcter estatal, pertanyent a la subescala de secretaria, categoria d'entrada.  
Consta en l'expedient el certificat expedit per la secretària general de la corporació acreditatiu de l'aprovació de la plantilla i relació de llocs de treball, de la publicació en el Butlletí Oficial de la Província, així com del fet que havent-se formulat el preceptiu tràmit d'audiència no s'ha presentat cap al·legació.  
Atés el que disposa l'article 2 del Reial Decret 1732/1994, de 29 de juliol, en l'apartat b) del qual s'establix que les secretaries de classe segona estan reservades a funcionaris pertanyents a la subescala de secretaria, categoria d'entrada; i en l'apartat g) que per mitjà de la modificació de les seues corresponents plantilles, les entitats locals podran crear, i per tant modificar, llocs de treball de col·laboració reservats a funcionaris d'administració local amb habilitació de caràcter nacional de la subescala i categoria que pertoque per a l'exercici de les funcions de col·laboració als llocs de secretaria, intervenció o tresoreria.  
Vist el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que preveu que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes per l'article 2.2.a) del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,  
ORDENE  
Classificar el lloc de vicesecretaria de l'Ajuntament de Riba-roja de Túria com a secretaria de classe segona, i queda reservada la seua provisió a funcionari amb habilitació de caràcter estatal pertanyent a la subescala de secretaria, categoria d'entrada, sense perjuí del que preveu la disposició transitòria primera 2.b) del Reial Decret 1174/1987, de 18 de setembre.  
Contra esta orde, que posa fi a la via administrativa, es podrà interposar recurs contenciós administratiu davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 2 de maig de 2008  
El vicepresident primer i conseller de Presidència  
Vicente Rambla Momplet